text: Holder de ledige mere i hånden
  02 december 2011 kl. 14.57
  Hedensted kommune har stor succes med at holde ledige mere i hånden. En ny mentorordning giver arbejdsløse nye kompetencer og troen på et arbejdsliv tilbage.
  En af dem er 35-årige Nancy Jessen fra Lindved. Hun er i praktikophold hos en virksomhed i byen. Og det er hun mere end glad for:
  - Det er bedre end at sidde derhjemme og kikke på fire vægge.
  
  18 i praktik
  Det er et nyt projekt, som er startet op i Glud i Hedensted kommune, hvor kommunen hele tiden er i tæt kontakt med både de ledige og virksomhederne. Og det har vist sig at være den gode ide, der kan få ledige som Nancy Jessen tilbage på det rette spor.
  Projektet går ud på, at en lokal mentor hele tiden står til rådighed for de ledige og de virksomheder, der er med i projektet.
  - Jeg føler, jeg hjælper mennesker, siger Anne Glibstrup, som er mentor. 
  18 ledige er lige nu i prkatikophold hos forskellige virksomheder i Glud, der har ja til at være med.
  